|  |  |
| --- | --- |
|  | **EELNÕU** |
|  | 26.09.2024 nr 1-4/24/198 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele hanke korraldamiseks ja lepingu sõlmimiseks nõusoleku andmine** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda Tapa Vallavalitsusele nõusolek korraldada riigihange „Tapa keskusala arendamine“. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Projekteerimisbürood Inphysica Technology OÜ, OÜ Sfäär Planeeringud ja Kuu OÜ on koostanud Tapa vallavalitsusele tööprojekti nr 2022-03-31 „Tapa keskusala“, mis hõlmab endas keskväljaku ala, Pikk tänavat ja Jüri Vilmsi platsi. Tööde hinnanguline kogumaksumus on ca 5 400 000 €.  Tapa keskusala I etapis arendatakse välja keskväljak koos lähialaga ja Pikk tänava piirkonda. Antud töömahu hinnanguline maksumus on ca 3 500 000 €. Ehitustööde tegelik maksumus selgub peale positiivse rahastusotse korraldatavat riigihanget.  Tapa Vallavalitsus esitas 28.04.2024 rahastustaotluse Riigi Tugiteenuste Keskuse meetme „Kättesaadavad kvaliteetsed avalikud teenused“ alammeetmesse „Avaliku linnaruumi arendamine“ eesmärgiga arendada välja hea avalik linnaruum Tapa linnas keskväljaku ja Pika tänava piirkonnas.  Toetusmeetme eesmärk on parandada avalike teenuste kättesaadavust ja kvaliteeti, korraldades teenuseid kaasaegselt, lähtuvalt rahvastiku vähenemisest, vananemisest ja sihtrühma vajadustest ning soodustades kohaliku omavalitsuse üksuste koostööd mõjusate, terviklike avalike teenuste ja teenusvõrgustike arendamise algatuste elluviimisel, tagades sealjuures erinevate ühiskonnagruppide võrdse kohtlemise ja ligipääsetavuse.  [Riigi Tugiteenuste Keskuse 05.09.2024 otsuse nr 11.2-5/24/1031](https://adr.novian.ee/tapa_vald/dokument/6456835) rahuldati vastavalt rakendusüksuse ettepanekule osaliselt Tapa Vallavalitsus, registrikood 75033477, asukoht Pikk tn 15 45106, Lääne-Viru maakond, Tapa linn toetuse taotlus registreerimisnumbriga 2021-2027.5.02.24-0331 (edaspidi *taotlus*) projektile „Tapa keskusala arendamine“ (edaspidi *projekt*). Projekti kogumaksumus on projekti kogumaksumus 3 500 000,00 eurot. Toetuse maksimaalne suurus on 1 158 541,93 eurot ja omafinantseering minimaalselt 2 341 458,07 eurot. Projekti abikõlblikkuse periood on 02.04.2024 -01.10.2026. Vallavalitsuse eesmärgiks on saada ehitustööd valmis 01.10.2025.  Toetuse saaja kohustub sõlmima ehitustööde lepingu 18 kuu jooksul alates taotluse esitamise tähtpäevast ehk hiljemalt 01.10.2025. Toetuse saaja esitab e-toetuse keskkonna kaudu meetme määruse § 28 lõike 3 kohased järgmised aruanded:  \* vahearuande üks kord aastas 31. detsembri seisuga hiljemalt 15. jaanuaril ja rakendusüksuse nõudmisel tihedamini;  \*lõpparuande hiljemalt 22.10.2026;  \* järelaruande rakendusüksuse nõudmisel  Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2 Otsustab vallavolikogu kui vara soetamisega võetakse vallale rahalisi kohustusi, mida ei ole ette nähtud jooksva aasta eelarves ja § 7lg 3 p 1 kui sellega võetakse vallale rahalisi kohustusi pikemaks perioodiks kui üks eelarveaasta ja selle väljaminekuga ei ole eelarvestrateegias arvestatud või kui sellega võetakse vallale rahalisi kohustusi, mida ei ole ette nähtud jooksva aasta eelarves ning selle võtmist ei ole delegeeritud vallavalitsusele;.  [Tapa Vallavolikogu 29.02.2024 otsus nr 122](https://adr.novian.ee/tapa_vald/dokument/6237233) „Projekti „Tapa keskusala I etapp omaosaluse garanteerimine“  [Tapa Vallavolikogu 29.02.2024 otsus nr 122 muutmine](https://adr.novian.ee/tapa_vald/dokument/6448963) | | |
|  | | |
| Eelnõu ja seletuskirja koostaja | arendusspetsialist Marko Teiva |
| Eelnõu esitaja ja ettekandja | arendusspetsialist Marko Teiva |