|  |  |
| --- | --- |
|  | **EELNÕU** |
|  | 07.10.2024 nr 2-4/24/676 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Võhmuta lubjakivikarjääri maavara kaevandamise keskkonnaloa muutmise taotluse kohta** |
|  |
| Tapa Vallavolikogu tutvus Keskkonnaameti poolt 03.09.2024 kirjaga nr DM-129000-7 saadetud Aktsiaseltsi SMA Mineral (registrikood 10328701) Võhmuta lubjakivikarjääri maavara kaevandamise keskkonnaloa muutmise taotlusega (edaspidi *kaevandamisluba*) (registreeritud 03.09.2024 nr 6-4/23/1779-1).  Aktsiaselts SMA Mineral kaevandab keskkonnaloa nr KMIN-001 alusel Võhmuta lubjakivikarjääris tehnoloogilist lubjakivi. Kaevandamisluba kehtib kuni 15.06.2026. Esitatud kaevandamisloa muutmise taotluse kohaselt soovib Aktsiaselts SMA Mineral loa kehtivus pikendamist 30 aasta võrra, s.o kuni 15.05.2056.  Võhmuta lubjakivikarjäär asub riigile kuuluval Võhmuta lubjakivikarjäär kinnistul (katastritunnus 78702:002:0100) Võhmuta külas Tapa vallas. Mäeeraldise teenindusmaa pindala on 17,51 ha ja mäeeraldise pindala on 15,59 ha. Tapa valla üldplaneeringu kohaselt ei asu mäeeraldis rohevõrgustiku alal. Lähimad elamud asuvad mäeeraldise piirist ligikaudu 440 m, 540 m ja 560 m kirdes, 880 m kaugusel edelas ning 980 m kaugusel kagus.  Tapa Vallavolikogu on seisukohal, et kuivõrd mäeeraldise lähedusse jäävad elumajad, siis tuleb kaebuste vältimiseks välitööde teostamise tööaeg reguleerida selliselt, et välitöid tohib teostada tööpäevadel 8.00-17.00. Nädalavahetustel ja riiklikel pühadel on välitööde teostamine keelatud.  Kaevandamisloa muutmise taotluse kohaselt toimub karjääris veepealne kaevandamine ning arvutuslike müratasemete kohaselt ei ületata lähimate elamute juures müra piirväärtust. Tapa Vallavolikogu on seisukohal, et õhusaaste, vibratsiooni ja müraga seotud kaebuste korral tuleb tööde teostamise ajal läbi viia vastavad mõõtmised ning piirnormide ületamise korral võtta kasutusele häiringuid leevendavad meetmed. Veerežiimi ja/või kvaliteediga seotud kaebuste korral tuleb samuti viia läbi vastavad mõõtmised ning võtta tarvitusele meetmed esialgse olukorra taastamiseks.  Lähtudes eeltoodust ja kohaliku omavalitsuse korralduse seaduse § 22 lõikest 2, maapõueseaduse § 49 lõikest 6, Tapa valla üldplaneeringust ja maavara kaevandamise keskkonnaloa muutmise taotlusest:   1. Nõustuda Aktsiaseltsi SMA Mineral Võhmuta lubjakivikarjääri maavara kaevandamise keskkonnaloa nr KMIN-001 muutmisega alljärgnevatel tingimustel:    1. välitöid tohib teostada tööpäevadel 8.00-17.00 ning nädalavahetustel ja riiklikel pühadel on välitööde teostamine keelatud;    2. õhusaaste, vibratsiooni ja müraga seotud kaebuste korral tuleb tööde teostamise ajal läbi viia vastavad mõõtmised ning normide ületamise korral võtta kasutusele häiringuid leevendavad meetmed;    3. veerežiimi ja/või kvaliteediga seotud kaebuste korral tuleb läbi viia vastavad mõõtmised ning võtta tarvitusele meetmed esialgse olukorra taastamiseks. 2. Otsus jõustub teatavakstegemisest. | |
|  | |

Käesoleva otsuse peale võib esitada vaide Tapa Vallavolikogule haldusmenetluse seaduses sätestatud korras 30 päeva jooksul arvestades otsusest teadasaamise päevast või päevast, millal oleks pidanud otsusest teada saama või esitada kaebus Tartu Halduskohtule halduskohtumenetluse seadustikus sätestatud korras 30 päeva jooksul otsusest teada saamisest.

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
|  | | |
| Eelnõu koostaja | keskkonnaspetsialist Mailis Sepp |
| Eelnõu esitaja ja ettekandja | keskkonnaspetsialist Mailis Sepp |